Маңғыстау облысында 12 оқушы және төрт мұғалім коронавирус жұқтырды
DATE: 21:54, 25 Наурыз 2021 | GMT +5
TITLE: Маңғыстау облысында 12 оқушы және төрт мұғалім коронавирус жұқтырды
URL: https://kaz.inform.kz/news/mangystau-oblysynda-12-okushy-zhane-tort-mugalim-koronavirus-zhuktyrdy_a3768242/
META: DATE: 21:54, 25 Наурыз 2021 | GMT +5
TOTAL WORDS: 227
AUTHOR(S):
TEXT: Бұл туралы қоғамдық коммуникация орталығында өткен брифингте Маңғыстау облысы санитариялық-эпидемиологиялық департамент басшысының орынбасары Асылбек Шаров мәлім етті. Оның айтуынша, 1 оқушыдан жедел ота жасату алдын өткізілген дәрігерлік тексеріс барысында, ал қалған 11 оқушы үйдегі қарым-қатынас арқылы вирус жұқтырған. Коронавирус инфекциясы Ақтау қаласындағы 6 мектеп пен Мұнайлы ауданындағы «Қызылтөбе лицейі» ММ оқушыларынан анықталып отыр. «Оқушылардың 7 - оффлайн, 5 - онлайн режимде оқиды. 12 оқушының сыныбы үй карантиніне алынды. 24 наурызда Ақтаудағы №15 мектебінде оффлайн режимде оқитын 2 «Б» сынып оқушысынан вирус анықталды. Үйдегі қарым-қатынас арқылы жұғып отыр. 2020 жылғы 1 қыркүйектен бастап 17 наурызға дейін мектеп оқушыларының арасында 142 КВИ жағдайы тіркелді. Оның ішінде 89 оқушы онлайн, 53 оқушы оффлайн дәстүрлі форматта оқитындар», - деді Асылбек Шаров. Ел бойынша өткен тәулікте коронавирус инфекциясының 1115 жаңа жағдайы тіркелді. Маңғыстау облысында соңғы репродуктивті көрсеткіш - 1, 1. Облыста өткен жылдың 27 наурызы мен 2021 жылдың 25 наурызына дейін 4369 коронавирус инфекциясы тіркеліп, ауру деңгейінің көрсеткіші 592, 9 құрады. Оның ішінде шағыммен –1560 жағдай, шағымсыз – 2809 жағдай. Төсек-орын қорының көрсеткіші – 25 пайыз. Аймақтар бойынша ауру деңгейі:. Ақтау қаласы 2520 жағдай- көрсеткіш 902, 0. Бейнеу ауданы 433 жағдай - көрсеткіш 632, 2. Мұнайлы ауданы 420жағдай - көрсеткіш 295, 4. Жаңаөзен қаласы бойынша 322 жағдай - көрсеткіш 225, 7. Маңғыстау ауданы 285жағдай көрсеткіш 818, 1. Түпқараған ауданы 234 жағдай – көрсеткіш 691, 0. Қарақия ауданы бойынша 155 жағдай–көрсеткіш 422, 0
